Praegu EKFK ja EKM kasutuses olev tehniline baas on killustatud ja osaliselt amortiseerunud. Kokku on 112 arvutitöökohta, kusjuures komplitseeritum ja spetsiifilisem tehnilise varustus on tagasihoidlik ning tarkvara suuresti vananenud, kuigi kõikjal, kus see vajadusi rahuldab, on piirdutud vabavara kasutamisega. Kahte arvutivõrku teenindavad kaks interneti- ja intranetiserverit, tulemüürid, turvakoopiaid tehakse 1997. a muretsetud  DAT-lindisüsteemile. Serverite töökeskkond ei ole nõuetekohane (puudub eriruum, pidev korralik ventilatsioon, stabiilne keskkond, tuleohutusesüsteem jm). Käesolev projekt võimaldab osaliselt ületada senise projektipõhise rahastuse abil tekkinud killustatuse. Märkigem, et ca 15 teaduril ja tehnilise personali hulka kuuluval töötajal on algteadmised programmeerimisest sellel tasemel, et nad suudavad luua nn andmestruktuuri kirjeldusi, millest lähtudes saab professionaalne programmeerija kirjutada nõutava  tarkvara.